Immerhii, so hätts mi tunggt, mös mä ja di passende Vorlaage zeerscht ämal gu sueche, und je nach deem isch schu daas ä waggeri Büez. Und drittens isch dä nuch ä anderi chuu und hätt gseit, ire gfalli daas jedesmal uuglaupli. Uf das abä hani  vornächti eischtimmig pschlosse, ich wel etz für hütt gad z Tratz nuch ämal i di alt Ziitigschischte lange, und zwar breziis wider dett hane, wo di alte Teggscht vum Scheffredaggter Trümpy ligged.